Sivánanda Jógaközpont

Hatha jógaóra
2026-04-20 18:30 - 20:30 (Europe/Budapest) | Sivananda Jógaközpont, Szegfű utca 2., Budapest, Pest, 1028, Hungary
Hatha jógaóra
A hatha jógaóra foglalkozásokon kellemes légkörben gyakorolhatod az alaptanfolyamon elsajátított ászanákat (jógagyakorlatokat) és pránájámákat (jóga légzőgyakorlatokat), egyre tovább fejlesztve azokat.
„Alapvetően a jógatechnikák szintézise az, ami megtestesíti nemcsak a számos módszert, melyek teljesen megelevenítik a testet, hogy az megőrizze erejét, energiáját, vitalitását, hanem ellenőrzés alá vonja az elme kifelé irányuló hajlamát is. Javítja az intellektuális képességeket, de ezek mellett magában foglalja a meditációt és az önmegvalósítás folyamatát, melyekhez az ászanák (testgyakorlatok) és a pránájámák (légzés szabályozás) megteremtik az egyéni feltételeket és képességeket.” – Szvámí Visnu-dévánanda
FELÉPÍTÉS

Relaxáció: Teljes ellazulás fizikai, mentális és lelki szinten.
Meditáció: Segítségével megszabadulhatunk minden negatív tulajdonságunktól, a belső harmónia és béke állandósul bennünk.
Előkészítő gyakorlatok: Átmozgatjuk szemizmainkat és nyakizmainkat.
Pránájámák: Légzőgyakorlatok, amelyek segítségével életvidámak és energikusak lehetünk.
Szúrja namaszkára – Napüdvözlet bemelegítő, energetizáló sor.
12 alapászana: Az ászanák vagy testhelyzetek a vázizmok fejlődése mellett hatással vannak belső szerveink működésére is, így fenntartva vagy helyreállítva egészségünket. Mi a mesterünk által összeállított ászanasort gyakoroljuk.
Kírtana: a mai kor embere számára a jóga leghatékonyabb eszköze: közösségben együtt énekelni Isten neveit. Ettől hatalmas erő keletkezik, mely az egyénre és az egész világra egyaránt jótékony hatással van:

„Felemelő gondolatokat ébresztenek mások elméjében, vigaszt és erőt nyújtanak minden embernek, békét, harmóniát, egyetértést teremtenek. A negatív erőket gyorsan megsemmisítik, és boldogságot hoznak az egész világnak.” – Szvámí Sivánanda
Váljon kedves teljességedre!
AUM Namah Sivája
BÉRLETEK
Választhatsz a bérletek közül kedvedre:

5 alkalmas (2 hónapig érvényes)
10 alkalmas (10 hétig érvényes)
Havi korlátlan
3 havi korlátlan
Éves korlátlan

TAGDÍJAK ÉS TAGI KEDVEZMÉNYEK ÉRVÉNYESÍTÉSE
Tagdíjak befizetése csak helyszínen, a Sivananda Jógaközpontban lehetséges.
Tagsággal járó kedvezményes jegyeket, bérleteket szintén csak a helyszínen, a Sivananda Jógaközpontban lehetséges megvásárolni.
Megértéseteket köszönjük!
